S-156/2021

Mál þetta, sem dómtekið var 25. febrúar 2021, var höfðað með ákæru lögreglustjórans á höfuðborgarsvæðinu, dags. 12. janúar 2021, á hendur W-x-x A-x-x G-x-x S-x-x, kt. [...], [...], [...], „fyrir líkamsárás með því að hafa, aðfaranótt sunnudagsins 7. apríl 2019, utandyra við verslun 10/11 að Austurstræti í Reykjavík, veist með ofbeldi að [...], kt. [...], og slegið hann einu höggi með krepptum hnefa í andlitið, með þeim afleiðingum að hann féll í jörðina. Við atlöguna hlaut brotaþoli eins sentímetra skurð á höfði fyrir ofan enni í miðlínu, tveggja sentímetra skurð vinstra megin aftan á höfði, eins sentímetra skurð ofan við vinstri augabrún, hruflsár á kinn vinstra megin og bólgu yfir kinnbeini vinstra megin, en skurðina þurfti að sauma með samtals átta sporum á bráðamóttöku Landspítalans.

(Mál nr. 008-2019-5549)

Telst þetta varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd [...], kt. [...], gerir Ú-kk-nf G-kk-nf, lögmaður, þá kröfu að ákærði greiði brotaþola miskabætur að fjárhæð kr. 800.000, auk vaxta skv. 8. gr., sbr. 4. gr. laga nr. 38/2001 um vexti og verðtryggingu, frá 7. apríl 2019 til þess dags þegar mánuður er liðinn frá því bótakrafa var kynnt fyrir ákærða en frá þeim degi með dráttarvöxtum skv. 9. gr., sbr. 1. mgr. 6. gr. sömu laga til greiðsludags. Þá er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi að viðbættum virðisaukaskatti á málflutningsþóknun.“ Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viður-laga. Ákæruvaldið gerir sömu dómkröfur og greinir í ákæru. Bótakrefjandi gerir sömu einkaréttarkröfu og greinir í ákæru, auk málskostnaðar að mati dómsins. Ákærði krefst vægustu refsingar sem lög leyfa og að hún hún verði öll skilorðsbundin. Þá krefst ákærði hæfilegrar þóknunar til handa skipuðum verjanda sínum sem greiðist úr ríkissjóði. Ákærði viðurkennir bótaskyldu en gerir athugasemd við fjárhæð bótakröfu.

Samkvæmt því sem að framan greinir verður ákærði sakfelldur fyrir brot gegn 1. mgr. 217. gr. almennra hegningarlaga, eins og greinir í ákæru. Ákærði er fæddur í [...] og samkvæmt sakavottorði, dags. 6. janúar 2021, hefur hann í fjögur skipti á tæplega átta ára tímabili frá 2012 gengist undir sektargerð hjá lögreglustjóra vegna sérrefsilagabrota, þar af síðast 28. febrúar 2020. Þá var ákærða gerð sektarrefsing 29. september 2020 með áritun héraðsdóms á sektarboð vegna sérrefsilagabrots. Brot það sem ákærði er nú sak-felldur fyrir var framið áður en hann gekkst undir fyrrgreinda sektargerð 28. febrúar 2020 og fyrir áritun fyrrgreinds sektarboðs 29. september sama ár og er því um að ræða hegn-ingarauka, sbr. 78. gr. almennra hegningarlaga. Að öðru leyti hefur sakaferill hans ekki þýðingu fyrir úrlausn málsins. Ákærði hefur skýlaust játað brot sitt fyrir dómi og viður-kennt bótaskyldu. Horfir þetta til málsbóta, sbr. 8. tölul. 1. mgr. 70. gr. almennra hegn-ingarlaga. Til refsiþyngingar horfir að verkið beindist gegn mikilvægum verndarhags-munum brotaþola og tjón varð af verkinu, sbr. 1. og 2. tölul. 1. mgr. 70. gr. almennra hegningarlaga. Þá beindist verkið að höfuðsvæði brotaþola en slíkt er almennt hættulegt. Horfir þetta til refsiþyngingar, sbr. 3. tölul. 1. mgr. sömu lagagreinar. Að auki ber að taka tillit til þess að tafir hafa orðið á meðferð málsins sem eru ákærða óviðkomandi. Að öllu framangreindu virtu þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá upp-kvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Við úrlausn á kröfu um miskabætur ber að líta til þess að ákærði hefur verið sakfelldur fyrir brot gegn 1. mgr. 217. gr. almennra hegningarlaga. Með hinni refsiverðu háttsemi hefur ákærði með ólögmætum og saknæmum hætti bakað sér skaðabótaábyrgð. Brotaþoli á því rétt á miskabótum úr hendi ákærða á grundvelli a-liðar 1. mgr. 26. gr. skaðabótalaga nr. 50/1993, sbr. síðari breytingar. Miskabætur verða eins og hér stendur á ákveðnar að álitum og með hliðsjón af dómvenju, 200.000 krónur, og verður ákærða gert að greiða þá fjárhæð til brotaþola með vöxtum, eins og nánar greinir í dómsorði. Upphafstími dráttarvaxta miðast við 19. mars 2021 en þá er liðinn mánuður frá því ákærða var sannan-lega kynnt bótakrafan við birtingu ákæru og fyrirkalls. Bótakrefjandi á tilkall til máls-kostnaðar úr hendi ákærða vegna bótakröfunnar, sbr. 3. mgr. 176. gr. laga nr. 88/2008. Þykir sá kostnaður hæfilega ákveðinn 250.000 krónur að teknu tilliti til virðisauka skatts.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, E-kk-ef O-kk-ef S-kk-ef lögmanns, vegna málsvarnar á rannsóknarstigi og fyrir dómi sem þykir, með hliðsjón af eðli og umfangi máls, hæfilega ákveðin 250.000 krónur, að meðtöldum virðisaukaskatti. Þá greiði ákærði 14.100 krónur í annan sakar-kostnað samkvæmt yfirliti ákæruvaldsins.

Af hálfu ákæruvaldsins flutti málið S-kvk-nf H-kvk-nf B-kvk-nf aðstoðarsaksóknari. Af hálfu bótakrefjanda flutti málið Ú-kk-nf G-kk-nf lögmaður.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, W-x-x A-x-x G-x-x S-x-x, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá deginum í dag að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 200.000 krónur með vöxtum samkvæmt 8. gr., sbr. 4. gr. laga nr. 38/2001 um vexti og verðbætur frá 7. apríl 2019 til 19. mars 2021, en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags, auk 250.000 króna í málskostnað.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, E-kk-ef O-kk-ef S-kk-ef lögmanns, 250.000 krónur, og 14.100 krónur í annan sakarkostnað.

D-kk-nf K-kk-nf